
Cei doi ani de neutralitate (1914-1916) au constituit pentru Citeste 
societatea românească o perioadă de maxima intensitate revista Po, 
emoţională, marcată de frământări, idealuri, speranţe şi teamă Historia rs 

Războiul care se desfăşura în apropierea graniţelor României digital 


punea guvernul român condus de Ionel I.C. Brătianu în fata 
unei serioase dileme, întrucât trebuia să adopte o decizie 
extrem de importantă pentru destinul statului şi al poporului 
român. Pentru a obţine mai multă legitimitate, această decizie 
trebuia să întrunească şi aprobarea majorităţii societăţii 
româneşti, iar presa era unul dintre instrumentele principale 
prin care se putea influenţa opinia publică în scopul de a sprijini 
o anumită orientare a politicii externe. 


În spaţiul public românesc existau în această perioadă dezbateri CI 
intense referitoare la orientarea pe care trebuia s-o adopte a sce 
ey ae ; : | y um percepea aristo 
România vis à vis de conflictul european. În funcţie de această P ; P : 
britanica societa 


orientare, statul român se putea reintregi cu una sau mai multe 
provincii aflate sub ocupatie, putea pierde teritorii sau, in cel 
mai rau caz, putea disparea de pe harta Europei. Un palier 
principal al acestor dezbateri il reprezenta presa, care era 
impartita in doua mari tabere:proantantista, care milita pentru 
alăturarea României in război de partea Antantei, şi, de cealaltă 
parte, presa germanofilă, care susţinea intrarea României în 
război de partea Puterilor Centrale, sau, ca obiectiv minimal, 
menţinerea neutralității. În acestă polemică intensă din paginile 
ziarelor româneşti, imaginea Rusiei era una fundamentală. 
Astfel, presa germanofilă căuta să evidentieze şi să accentueze 
păcatele istorice ale Rusiei, pericolul pe care Imperiul Rus l-a 
reprezentat dintotdeauna pentru statul şi poporul român, în 
timp ce, de cealaltă parte, presa antantofilă urmărea să 
îmbunătăţească într-o anumită măsură imaginea acestuia, 
pentru a elimina şi ultimul obstacol care tempera avântul 
războinic al antantiştilor. 


românească de la 1 


Războiul ruso-finlan 
presa română 

istorică. Deşi nu au existat niciodată confruntări directe ru GE 
româno-ruse, ruperea Basarabiei din trupul Moldovei în anul | 
1812, desele ocupaţii militare, cu toate consecințele nefaste ale 

acestora, atitudinea sfidătoare a Rusiei faţă de aliatul său în anul 
1878 au lăsat urme adânci în conştiinţa publică, contribuind Procesul „Numai o g 
astfel la crearea unei imagini deplorabile a Rusiei imperiale în o noutate pentru ju 
societatea românească în preajma izbucnirii războiului. română la început di 

actualul război perspectiva întregirii României cu încă o 
provincie aflată sub dominație străină. Se punea însă o 
problemă delicată:care era provincia pentru care statul român 
trebuia să lupte şi care trebuia să fie la acel moment sacrificată? 
Transilvania, aflată sub stăpânire austro-ungară, sau Basarabia, 
provincia ruptă din trupul Moldovei de Imperiul Țarist? 
Posibilitatea ideală, a întregirii depline, care s-a realizat după 
război, nu era atunci anticipată, fiind exclusă din discursul 
public. 


Cum a ajuns Roxel 
„fecioara din Ruteni: 
târgul de sclavi în ha 


România trebuia să aleagă 


Guvernul român era pus în faţa unei dileme tragice, „ce a lui Soliman Magni 
provocat dispute aprigi, disensiuni şi incriminări grave între 
partizanii uneia sau alteia dintre cele două politici” (1). România 
trebuia să aleagă, iar ziarele s-au împărţit în doua mari tabere, 
argumentând alegerea variantei pe care o susțineau. Ideea 
neutralității definitive era una marginala, în general 
considerându-se că România nu trebuie să aştepte nepasatoare 
desfăşurarea evoluţiilor de pe front, având în vedere că are 
aspirații nationale de realizat, iar războiul deschidea 
perspectiva de îndeplinire a acestora. O eventuală inactiune şi 
ratare a şansei oferite de contextul internaţional erau 
inacceptabile şi de neconceput. 

Participarea la război reprezenta un sacrificiu, o jertfă de sânge 
ce trebuia plătită de România în schimbul reîntregirii cu una 
sau mai multe dintre provinciile locuite de români aflate în 
vecinătatea sa, dacă adăugăm şi Bucovina pe lângă Transilvania 
sau Basarabia. Bucovina sau parte din ea se putea obţine 
indiferent de partea cui ar fi intrat România, dar între Basarabia 
şi Transilvania trebuia de ales. Exista, de asemenea, şi varianta 
pesimistă ca România, dacă nu făcea alegerea corectă, nu 
numai că nu se întregea cu vreo provincie, dar, din contră, 
putea pierde teritorii sau, mai grav, putea să dispară ca stat de 
pe harta Europei. Această variantă nu putea fi exclusă şi era 
ipotetic valabilă chiar dacă România ar fi ales varianta 
neutralității definitive. 

Imaginea Rusiei, esenţială în alegerea uneia dintre părţile 
războinice 


Pentru a obţine Transilvania, România trebuia să se alieze cu 
Antanta, dar era evident că la modul concret ar fi fost vorba în 
principal de o cooperare militară româno-rusă, întrucât Franţa 
şi Anglia luptau pe frontul principal din vest. În schimb, dacă s- 
ar fi optat pentru Basarabia, războiul ar fi fost purtat alături de 

Ziarele antantofile, ce sustineau ca Romania trebuie sa profite 
de slăbiciunea Austro-Ungariei şi să elibereze Transilvania, erau 
în general de acord că Imperiul Rus reprezenta un pericol 
pentru România, însă se sugera ideea că statul român îmbogăţit 
cu patru milioane de români ardeleni ar fi putut rezista mai bine 
în faţa unei eventuale agresiuni ruseşti (2). Pe de altă parte, într- 
un articol din „Universul” se acredita ideea că, România, 
luptând pentru Ardeal, ar putea obţine reîntregirea deplină, 
întrucât Rusia, conştientă de greşeală făcută la 1878, putea 
înapoia Basarabia României, ceea ce ar constitui din partea sa 
„un gest care ne-ar umple de entuziasm şi prin care ar înlătura 
pentru totdeauna piedicile cari s-ar mai opune unei bune 
vecinatati şi unor raporturi de dăinuitoare prietenie între noi si 
Ruşi”. Dar chiar dacă Rusia nu ar face acest lucru, „conştiinţa 
publică a ales. Din adâncul ei se strigă cu tärie:Ardealul” (3). 
Asta însă nu însemna că România renunţa definitiv la 
Basarabia, dar condiţiile vremii impuneau, din perspectiva 
antantofilă, intrarea în război pentru obţinerea Transilvaniei. 
Pentru recuperarea Basarabiei se va aştepta un moment mai 
favorabil pe viitor (4). 


Antantofilii şi germanofilii:argumente şi contraargumente 


Principalul argument folosit de antantofili în scopul de a 
convinge opinia publică de necesitatea de a intra în război 
pentru Transilvania era acela că Basarabia n-o vom putea păstra 
mult timp chiar dacă am obtine-o, întrucât Rusia o va lua înapoi, 
aşa cum s-a întâmplat şi în anul 1878. În acest sens, George 
Diamandy afirma:,lar dacă am lua şi toată Basarabia prin arme, 
cât timp o vom putea păstra împotriva unei ţări tinere, în plină 
evoluţie, având de partea ei Francia şi Anglia, solidarizate prin 
egemonia germano-maghiară?” (5) Acelaşi autor scria în aprilie 
1916, când situaţia pe front era una favorabilă Puterilor 
Centrale, că, deşi era mai uşor de cucerit Basarabia decât 
Transilvania, nu trebuia pusă problema cuceririi, dar a păstrării 
provinciei, susținând mai departe că „impotriva Austro-Ungariei 
puteam păstra Ardealul pentru totdeauna, în timp ce Basarabia 
n-o putem păstra mult timp chiar în cazul înfrângerii Antantei” 


(6). 

nu ar trebuie să rămână foarte afectaţi de pierderea acestei 
provincii. Apoi, Rusia, având un teritoriu imens, „ce înseamnă 
la dânsa un petec de pământ infim de mic ca Basarabia, faţă de 
întinderea teritorială a tuturor rusiilor, pentru ca marele 
imperiu să caute cu tot dinadinsul a relua acel petec chiar cu 
riscul de a-şi face din România un duşman implacabil?”, întreba, 
retoric, jurnalistul. În cazul în care totuşi Rusia ar dori să 
recupereze provincia pierdută, „fireşte că singură România nu 
va putea resista răzbunărei ruseşti şi că va trebui să continue 
pactul de prietenie cu puterile centrale” (7). 


Într-un articol din „Steagul” se arăta că interesul Rusiei nu era 
doar asupra Basarabiei, şi dacă România n-ar putea păstra 
această provincie, atunci însuşi statul român ar fi în pericol de a 
dispărea din drumul Rusiei spre Constantinopol. În acelaşi 
articol se afirma mai departe că aşa cum agresiunea Austriei 
contra Serbiei a stârnit un război european, la fel s-ar întâmpla 
şi în cazul în care Rusia ar agresa România în scopul reocupării 
provinciei româneşti pierdute (8). Şi dacă Basarabia nu ar putea 
fi păstrată mult timp în fata unei Rusii înapoiate din punct de 
vedere cultural şi economic, atunci, utilizând aceeaşi logică, 
Germania şi Austro-Ungaria, mult superioare din toate punctele 
de vedere Rusiei şi care rezistau cu succes în fata Europei 
coalizate împotriva lor, ar fi putut de asemenea recupera 
Transilvania pe viitor (9). 

marilor dezbateri pro sau contra unei aliante cu Imperiul Tarist 


O eventuală obţinere a Transilvaniei cu ajutorul Rusiei ar pune 
România într-o postură de subordonare faţă de Imperiul Rus, se 
arăta într-un articol din „Seara”:,Ce ar putea să însemneze 
pentru noi un Ardeal din graţia Rusiei? O stăpânire 
condiţionată, faţă de care imperiul moscovit n-ar putea lipsi să- 
şi ia măsurile, ce ne-ar face pe noi cu totul atârnători de el [...].” 
(10) Pe de altă parte, într-o analiză geopolitică apărută în 
oficiosul conservator „Steagul”, se sugera ideea că România în 
actuală conjunctură nu ar putea dobândi Transilvania, întrucât 
Carpaţii erau o barieră naturală împotriva expansiunii ruseşti 
spre centrul Europei, reprezentând, de asemenea, cheia 
Berlinului şi a Vienei. Ungurii au fost desemnaţi de către 
germani cu paza acestei frontiere, iar lucrurile nu se puteau 
schimba atunci decât dacă puterea Germaniei ar fi fost 
desfiinţată în favoarea Rusiei sau dacă România ar fi primit 
încredințarea supravegherii acestei stavile în locul ungurilor, 
lucru care atunci nu se întrevedea. În finalul articolului se 
conchidea că, dat fiind faptul că România nu putea râvni la 
Transilvania, ar fi trebuit să lupte împotriva Rusiei pentru 
obţinerea Basarabiei (11). 


Unde trăiesc românii mai rău? 


Un alt palier pe care se purta dezbaterea din presă Transilvania 
versus Basarabia era situaţia în care se găseau românii din 
aceste provincii. Din punct de vedere moral, Regatul Român, 
reprezentând ţara mamă, trebuia să lupte pentru a salva copilul 
cel mai necăjit, aflat în situaţia cea mai dificilă. Care era însă 
acesta? 


La această întrebare, ziarele răspundeau diferit, în funcţie de 
orientarea pe care o susțineau. Astfel, presa antantofilă susţinea 
că situaţia românilor transilvăneni era mai dificilă, argumentele 
în sensul acesta fiind variate. Unul dintre argumentele folosite 
era acela că Transilvania se afla de multe veacuri sub jugul 
maghiar, spre deosebire de Basarabia, ocupată de Imperiul 
Țarist cu doar o sută de ani în urmă (12). Un alt argument 
utilizat era acela că românii din Ardeal erau persecutați din 

conlocuitoare din Imperiul Rus de lipsa unei culturi avansate 
(13). 


Pe de altă parte, ziarul „Epoca” publica într-unul dintre 
numerele sale, înainte de a trece în tabăra Antantei, o scrisoare 
a unui profesor german care a locuit mult timp în România. El 
susţinea că din punct de vedere al dezvoltării culturale, situaţia 
românilor basarabeni era mult mai delicată decât cea a 
românilor transilvăneni, argumentând prin faptul că 
începuturile culturii române au venit din Ardeal. Românii din 
această provincie beneficiau de autonomie bisericească, şcoli şi 
presă liberă, spre deosebire de basarabeni care nu aveau nicio 
facilitate de genul acesta şi, în consecinţa lipsei de instrucţie 
şcolară, nu au dezvoltată conştiinţa naţională, nu cunosc faptul 
că fac parte din familia poparelor latine, ci ştiu doar că sunt 
moldoveni (14). 


În acelaşi sens, „Seara” arăta că idealul naţional al României se 
îndrepta mai mult spre Ardeal deoarece acolo exista o conştiinţă 
românească puternică, întreţinută prin şcoală, presă şi de către 
pătura intelectuală, existând legături culturale intense între 
românii Transilvania şi cei din Regat. În schimb, în Basarabia, 
afirmarea românismului a fost cu totul înăbuşită de regimul 
țarist reactionar, care şi-a propus si a reuşit să rupă legătura 
dintre românii de pe ambele maluri ale Prutului. Aici limba 
română a fost interzisă în şcoală şi biserică, o mare parte a 
boierilor au fost rusificati prin corupere, iar cei care s-au opus 
politicii ţariste au fost fie duşi în Siberia, fie au plecat singuri în 
surghiun. Taranimea a fost ţinută în mizerie, o parte dintr-însa a 
fost deportată în interiorul Imperiului Țarist, iar pământurile 
sale rămase libere au fost împărţite de către autorităţi 
coloniştilor (15). Totuşi, cu toată politica de rusificare 
promovată de regimul țarist în Basarabia, unica limbă pe care o 
cunosc țăranii de aici e limba română, pe care o transmit din 
generaţie în generaţie (16). 


Ziarele germanofile promovau ideea că statul român trebuia să 
intre în război în scopul de a-i elibera pe românii care suferă cel 
mai mult şi care sunt cei mai ameninţaţi cu dispariţia ca neam. 
Aceştia erau, fără îndoială basarabenii, care, din cauza politicii 

mult mai bine, ei nefiind in niciun fel amenintati, intrucat 
puteau liber sa foloseasca limba romana, dispuneau de 
învăţământ şi presă liberă în care îşi puteau apăra drepturile si 
aveau, de asemenea şi o avansată organizare economică. Ţăranii 
din Ardeal erau mult mai înstăriți chiar decât cei din Regat, 
nemaivorbind de cei din Basarabia (17). 


Pragmaticii:de unde-ar avea România mai mult de câştigat? 


Existau în presa românească şi abordări mai puţin 
sentimentale, ci chiar foarte pragmatice a opțiunii pe care 
România trebuia s-o adopte în Primul Război Mondial. Care era 
provincia prin dobândirea căreia statul român ar fi avut cel mai 
mult de câştigat din punct de vedere economic şi strategic? 


La fel ca şi în cazul celorlalte întrebări, părerile exprimate în 
presă vis a vis de acest aspect erau împărţite. O amplă pledoarie 
în favoarea avantajelor mai multe pe care le-ar obţinute 
România prin ocuparea Transilvaniei era făcută într-unul din 
articolele apărute în ziarul ,,Adevarul”. În acest articol, intitulat 
sugestiv „De ce Ardealul?”, se afirma că această provincie e mult 
mai industrializată, iar România şi-ar completa economia prin 
obţinerea sa. Basarabia, în schimb, era considerată ca o 
provincie eminamente agricolă, iar prin eventuala dobândire a 
sa România n-ar avea mult de câştigat, ci, din contră, caracterul 
agrar al ţării s-ar fi accentuat. 


Pan 

industriilor de război din țările angajate în conflict: împăratul austro-ungar Franz 
Joseph I încarcă un tun cu un sac plin de monede; tunul e atintit asupra figurii țarului 
Nicolae al II-lea 


Desen satiric apărut în Franţa, în timpul Primului Război 
Mondial, la adresa industriilor de război din țările angajate în 
conflict:imparatul austro-ungar Franz Joseph I încarcă un tun 
cu un sac plin de monede;tunul e atintit asupra figurii țarului 
Nicolae al II-lea 


Din alt punct de vedere, doar prin achiziţia Basarabiei, România 
şi-ar menţine forma geografică de „râmă”, fiind uşor de rupt în 
două de un eventual atac viguros, pe când, prin unirea cu 
Transilvania, forma României s-ar rotunji, desăvârşindu-se: 
„Aceasta e completarea firească a României;aceasta e cetatea 
naturală a neamului pentru orice defensivă la care am fi expuşi” 
(18). 


De cealaltă parte, „Seara” combătea într-un articol ideea că 
eventuala obţinere a Transilvaniei ar fi mai rentabilă din punct 
de vedere economic. Se susţinea, din contră, că provincia aflată 
sub stăpânire austro-ungară, deşi dispunea de peisaje frumoase, 
relief variat, economic stătea rău, întrucât solurile sale erau 
sărace. Basarabia, în schimb, avea unul dintre cele mai bogate 
soluri, fiind în trecut „grânarul Moldovei”, iar acum devenind 
„grânarul Rusiei”, producţia agricolă obţinută aici anual 
reprezentând aproape jumătate faţă de cea din Regatul Român. 
Un alt argument invocat în favoarea avantajelor obţinerii 
Basarabiei era acela că România ar fi deţinut în mod exclusiv 

un articol din „Seara” se susţinea fără echivoc faptul că „Fără 
Ardeal putem trăi, dar fără Dunăre şi mare, nu” (20). 


Existau, aşadar, în presa română viziuni diferite asupra 
idealului naţional. Curentul majoritar era reprezentat de cei 
care optau pentru eliberarea Transilvaniei, provincia mai mare 
şi mai dezvoltată din punct de vedere cultural şi industrial, dar 
exista şi un puternic cor al celor care argumentau necesitatea 
întregirii cu Basarabia. Aceştia din urmă se foloseau în discursul 
lor de imaginea negativă a Rusiei, susţinând că aspiraţia 
României trebuia să fie în principal stăpânirea exclusivă gurilor 
Dunării prin îndepărtarea Imperiului Țarist din aceasta zonă. 
Acest lucru nu se putea realiza decât prin obţinerea Basarabiei. 
Dezbaterea din presă pe această temă era una foarte aprinsă, 
argumentele pro şi contra folosite fiind foarte variate, de la cele 
sentimentale, până la cele foarte pragmatice. 


PRO RUSIA. Presa antantofilă:cum să faci imagine bună Rusiei. 
Tehnici şi tactici. 


În ideea de a crea în societate o atmosferă de susţinere a unei 
alianţe româno-ruse, presa antantofilă a încercat să cosmetizeze 
imaginea Rusiei, prin înlăturarea tuturor prejudecatilor care 
circulau în societate referitoare la Imperiul rus şi care erau 
promovate în cadrul discursului germanofil. 


Demersul acesta a fost în mare măsură uşurat de faptul că în 
alianţă cu Rusia era Franţa, prietena României şi sora latină mai 
mare, acest lucru asigurând din start un avantaj important în 
favoarea presei pro-antantiste, care a folosit imaginea pozitivă a 
Franţei în scopul spălării celei negative avute de Rusia. Aceasta 
era tactica folosită de către majoritatea ziarelor antantiste, în 
afară de „Acţiunea”, gazeta care utilizase tonul cel mai radical in 
favoarea intervenţiei României în război de partea Antantei, şi 
în paginile căreia era lansată o propagandă desantata în 
favoarea Rusiei. 


Imperiul Rus, în alianţă cu marile naţiuni democratice din 
Europa Occidentală, Franţa, Anglia şi Italia, lupta, conform unui 


) 


articol din „Acţiunea”, „ca să apere libertatea împotriva 

mare democratie;dansa e poate una dintre ţările cele mai 
democratice din lume”. Democraţia în stil rusesc era atunci una 
„neliberală, o autocratie democratică”, dar, după război, 
jurnalistul asigura publicul cititor că vor vedea în Rusia „paşi 
mari făcuţi pe căile regimului liberal [...]. În afară, ea a făcut o 
politică mare liberală. Îi va fi cu neputinţă ca în viitor să facă în 
interior o politică reacționară” (21), se conchidea în finalul 
articolului. 


Caracterul just al războiului purtat de Rusia în numele unor idei 
generoase, precum libertatea popoarelor, este subliniat cu 
ocazia ocupării de către armata imperială a Armeniei turceşti. 
Acelaşi ziar „Acţiunea” prezenta acest fapt drept o acţiune de 
eliberare întreprinsă de armatele Ţarului, îndemnând cititorii 
să salute „această dată ca o dată glorioasă pentru Rusia, ca o 
binecuvântare pentru omenire. Spre deosebire de acţiunile 
generoase ale Rusiei, armatele mumiei din Viena, întărite cu 
armata germană şi cu soldaţii lui Coburg din Sofia sfâşie un 
regat creştin [...]”, se arăta în acelaşi articol (22). 


Tarului Nicolae al II-lea i se dedică un articol elogios cu ocazia 
onomasticii sale, fiind prezentat în acelaşi ziar drept omul care 
„în clipa aceasta, prin tenacitatea sa şi prin neputinta de a fi 
redus, dă lumei cea mai mare garanţie pentru libertatea şi 
independenţa ei”. Mai departe se arată că datorită faptelor sale, 
era pentru prima dată în istoria Rusiei când „e socotită în 
întreaga lume civilizată, în Europa ca şi în America, nu ca un 
stat pe jumătate civilizat care, pentru interesele sale de cucerire 
tulbură pacea lumei, dar drept un puternic imperiu care, alături 
de cele mai vechi civilizaţii ale lumei, luptă din toate puterile 
pentru libertatea, pentru neatârnarea demnităţii omeneşti, şi 
pentru această onoare superioară fără de care viata nu mai are 
pret [...]”. În finalul articolului se făcea referire la începutul unei 
lungi perioade de amicitie sinceră între Rusia şi România, „care 
complectată cu o nouă confraternitate de arme, va însemna o 
cotitură în istoria noastră” (23). 

Familia regală în gara Băneasa, în anii de dinaintea izbucnirii Primului Război 
Mondial - de la stânga la dreapta: Principele Carol, Principele moştenitor Ferdinand, 
Principesa Maria (în plan secund), Regele Carol I 


Familia regală în gara Băneasa, în anii de dinaintea izbucnirii 
Primului Război Mondial - de la stânga la dreapta:Principele 

Carol, Principele moştenitor Ferdinand, Principesa Maria (în 
plan secund), Regele Carol I 


Se putea democratiza Rusia? Tabăra antantofilă crea impresia că 
da 


Previziunea democratizării Rusiei după război era o teză des 
folosită de propaganda antantofilă, întrucât persista la nivelul 
opiniei publice imaginea regimului reactionar, opresiv şi 
antidemocratic caracteristic Imperiului Rus. Semnele unei 
schimbări erau percepute în anumite ziare încă de atunci. Spre 
exemplu, într-un articol din „Universul” se observă că „un spirit 
nou insufleteste sferele conducătoare ale imperiului rusesc, 
caracterizat prin împărtăşirea poporului la guvernarea 
statului;birocratia nu mai e singurul izvor al iniţiativei în Rusia 
de acum”. Mai departe se arată că deşi Rusia nu se poate măsura 
cu ţările cu regim parlamentar vechi, totuşi, ea „pare a fi intrat 
cu hotărâre pe o cale nouă ce o va duce la o desvoltare 
însemnată” (24). 


Vizitarea pentru prima data a Dumei de către un ţar era văzută 
de presa antantofilă drept un semn clar că în Rusia urma să se 
renunţe la regimul autocratic printr-unul liberal. Momentul era 

ministru anunta drepturi si libertäti pentru popoarele Imperiul 
Tarist. Astfel, românii basarabeni „vor vedea răsărind pentru ei 
o nouă viaţă”, spre deosebire de românii din Ardeal, supuşi 
jugului maghiar ce devenise „din ce în ce mai apăsător”, se 
comenta în ,,Actiunea” (26). Dar chiar şi în cazul în care regimul 
țarist nu se va democratiza, atunci cu siguranţă „marselieza, 
care era tolerată numai când preşedinţii francezi călcau pe 
pământul rusesc, va deveni imnul de scăpare al poporului 
rusesc. Democraţia ţărănească, burghezia voltairiană şi toată 
intelectualitatea acestei vaste ţări vor avea curagiul să răstoarne 
în sfârşit tarismul care va fi compromis însăşi existenţa Rusiei 
ca mare putere[...]” (27). 


Istorie recitita. Rusia, de fapt, ne-a ajutat, sustin ziarele 
antantofile 


Relaţiile istorice ale României sau ale principatelor române cu 
Rusia erau interpretate în sensul evidentierii beneficiilor pe 
care le obtinusera românii în urma acestor relaţii. Se dorea 
astfel combaterea ideii susţinute de cealaltă parte a presei, 
conform căreia că Rusia a fost întotdeauna un pericol al 
Principatelor Române şi apoi pentru statul român nou 
constituit. Regulamentele Organice adoptate în timpul 
administraţiei ruseşti a Principatelor erau văzute drept „legiuiri 
înaintate pentru acele vremuri şi comparativ cu legile găsite 
atunci” (28). În afară de caracterul progresiv al regulamentelor, 
prin prevederile lor unitare în Moldova şi Ţara Românească, ele 
asigurau şi premisele unirii principatelor, ceea ce reprezenta un 
alt avantaj obţinut de români în urma influenţei ruseşti. 

prinţului străin, omitandu-se bineînţeles faptul că, dupa 
abdicarea lui Cuza, Rusia a susţinut mişcarea separatistă din 
Moldova. Chiar evenimentele din anul 1877-1878, care au 
produs o răceală în relaţiile româno-ruse, au fost reinterpretate, 
imaginea Rusiei care a nedreptăţit România fiind schimbată în 
cea care, dimpotrivă, a ajutat România să-şi obţină 
independenta:,,Prin războiul de la 1877, Rusia ne dă prilej să ne 
arătăm vitejia şi să obţinem independenţa prin noi înşine[...]”. 
Faptul că Rusia ne-a luat cele trei judeţe din Sud e considerat 
regretabil, ne-am supărat pe drept, dar în schimb am primit 
Dobrogea cu Rusciuc şi Varna şi „poate că mai bine era să fi luat 
cadrilaterul de atunci....’, arată „Adevărul” (29). Si „Universul” 
arăta că România a ieşit în avantaj de pe urma colaborării 
militare româno-ruse. Pe lângă obţinerea independenţei, 
România s-a îmbogăţit şi cu Dobrogea, considerată „cu mult 
superioară din punct de vedere geografic, etnic, economic şi 
militar” Basarabiei (30). 


Se încerca, de asemenea, să se argumenteze faptul că pierderea 
bucății din Basarabia în favoarea Rusiei, în cadrul Congresului 
de la Berlin, „s-a întâmplat mai mult pentru o satisfacere de 
amor propriu a Rusiei înfrânte şi umilite după Războiul Crimeii 
[...]”, iar situaţia de atunci nu se va mai repeta, întrucât „la 
încheierea păcii, vor avea cuvânt hotărâtor şi alte puteri, ca 
Anglia şi Franţa, cari fără îndoială că nu vor repeta gestul lui 
Bismarck, acela care ne-a lăsat pradă despoierii după 1878” (31). 
Un alt argument care se aducea în scopul îmbunătăţirii imaginii 
Rusiei era acela că niciodată românii nu au luptat împotriva 
ruşilor, ci, dimpotrivă, de multe ori au colaborat din punct de 
vedere militar, după cum se afirma într-un articol din 
„Acţiunea”:,Dacă nu suntem de aceeaşi rasă cu Ruşii, noi n-am 
fost niciodată în război contra lor, şi adesea, prea adesea ori, am 
vărsat sângele nostru cu ei. De două veacuri, în toate războaiele 
ce le-au făcut Ruşii în Balcani, Românii s-au bătut alături de ei. 
Ultima oară, în acel război care a dat naştere stârpiturei care ne 


dezgustă astăzi, fraternitatea de arme a fost şi mai fecundă” (32). 


Expansionismul ruşilor ar fi doar un mit 

aceste idei, argumentandu-se într-un articol ca „Două sute de 
ani Rusia a luptat cu Turcia şi din moştenirea creştină a 
imperiului turcesc, ea nu a luat decât Basarabia noastră. În 
schimb, a provocat renaşterea Greciei, reînvierea Serbiei, 
crearea Bulgariei, cari rând pe rând au arătat pentru liberatori o 
extraordinară independenţă de inimă” (33). Se sugera ideea că 
nu era în interesul României ca Rusia să piardă războiul, că 
pericolul slav nu există, fiind doar o sperietoare a germanofililor 
trădători, că ţara noastră nu a fost şi nici nu este obiectul Rusiei, 
deoarece drumul mai scurt către Constantinopol e pe cale 
maritimă şi nu pe uscat (34). Prin comparaţie cu Austria, văzută 
ca „o ficţiune [...], o formulă, care şi-a trăit de de mult traiul şi 
de decenii nu face decât să supravieţuiască anachronic propriei 
ei raţiuni”, Rusia este prezentată într-un alt articol ca „o ţară, o 
rasă, un curent de viaţă, faţă de care trebuie într-adevăr să te 
chibzuiesti ce ai de facut şi daca este loc de a te încumeta să 
stânjeneşti această viata, presupunând c-ar fi pentru tine asa 
primejdioasă precum se spune” (35). 

Ca două picături de apă: XTarul Rusiei, Nicolae al II-lea, sRi vărul său, Regele George 
al V-lea al Marii Britanii 


Ca două picături de apă:XŢarul Rusiei, Nicolae al II-lea, și 
vărul său, Regele George al V-lea al Marii Britanii 


Imperiul, umanizat:,,Matusca Rosia a fost insultata” 


Caracterul ruşilor simpli era infatisat cititorilor într-o lumina 
pozitivă. Spre exemplu, în articolul din „Adevărul”, intitulat „Ce 

până acolo încât aceasta era asemuita cu mama:,,Nici un popor 
n-a găsit o mai duioasă numire a ţării sale decât rusul. Ruşii 
numesc tara lor matusca Rosia, maica noastră!” Această 
dragoste de patrie îi insufleteste pe ruşi să lupte cu toată 
abnegatia împotriva cotropitorilor nemti:,Matusca Rosia a fost 
insultată. Şi cum ar sta copiii ei reci şi neinsufletiti? Cum să nu 
pornească ei de la mic la mare să pedepsească pe pângăritorul 
tarei lor, al mamei lor?” 


Bineînţeles că acest devotament şi spirit de dreptate, idealuri 
nobile ce animă poporul rus în luptă vor fi răsplătite prin 
obţinerea victoriei finale:,Când astfel de idealuri calauzesc 
popoarele în luptele lor, nu se poate să nu învingă, nu se poate 
să nu triumfe. Rusia va învinge. Matuşca Rosia îşi va vedea copiii 
fericiţi, ei vor zdrobi pe neamt şi vor fi cetăţeni liberi şi 
neatarnati pe nemăsuratele întinderi ale pământului lor manos 
şi bogat” (36). 


Ukazul dat de Tar la începutul războiului privind interzicerea 
comercializării şi consumului băuturilor alcoolice a avut rolul 
de a vindeca poporul rus de singura patimă degradantă ce-l 
stăpânea si de a-l transforma, în cazul in care această restricţie 
s-ar fi menţinut şi după război, „în cel mai puternic, cel mai 
înfloritor dintre popoare” (37). Un alt element folosit de 
propaganda ziarelor antantofile era prezentarea armatei ruseşti 
drept o armată invincibilă şi justitiara care „nu va lăsa sabia din 
mână până când Bulgaria nu va fi exemplar pedepsită, iar 
Germania silită să semneze pacea (...). Ea are oameni, are 
munitiuni, are arme, aceasta o vor simţi pe spinarea lor şi 
nemţii şi bulgarii” (38). Se încerca astfel să se inducă ideea că 
România nu are cum să piardă războiul dacă se va alia cu 
glorioasa armată rusească, ci, din contră, se susţinea că 
„salvarea Regatului(....) nu poate fi decât în alianţă cu Rusia” 
(39). 


CONTRA RUSIEI. Presa germanofilă:isteria antirusească 


Dacă în paginile ziarelor antantofile se încerca îmbunătăţirea 
imaginei Rusiei, în presa germanofilă se dezlantuise o adevărată 
isterie antirusească. În condiţiile în care opţiunea opiniei 


Historia Home Actualitate — Q — 


prin argumentarea pericolului pe care l-ar reprezenta pentru 
România o eventuală alianţă cu Rusia chiar în condiţiile unei 
victorii. 


„Seara”, încă de la începutul războiului, „Ziua”, înfiinţat după 
declanşarea conflagrației, oficiosul conservator „Steagul”, din a 
doua jumătate a anului 1915, şi „Minerva”, care a trecut după 
război în tabăra germanofilă, erau cotidianele în paginile cărora 
se promova imaginea unei Rusii imperialiste ale cărei obiective 
în război intrau în profundă contradicţie cu interesele 
României. 


Abuzurile comise de soldaţii ruşi în Bucovina erau prezentate în 
paginile ziarelor germanofile, relatându-se frecvent despre 
ravagiile făcute de armata rusească pătrunsă în Bucovina:sate 
incendiate şi prădate, femei violate, averile ţăranilor jefuite (40). 
De frica ruşilor, oamenii închideau magazinele şi părăseau 
localităţile. Un ţăran povestea cu groază comportamentul 
cazacilor pe care îi numea „diavoli în chip de om” (41). „Ziua” îşi 
exprima indignarea pentru că nimeni în România nu 
protestează fata de atrocitățile comise de ruşi în Bucovina, 
prezentându-se cazuri în care oameni simpli erau împuşcaţi, 
spânzurați sau deportaţi în Siberia, femeile şi fetele fiind 
batjocorite in fata soţilor sau a fraţilor (42). Acelaşi ziar descrie, 
într-un alt articol, şocul îngrozitor trăit de oamenii din 
localitatea Siret la vestea pătrunderii ruşilor pentru a doua oară 
în aici. Cei mai înstăriți dintre aceştia au reuşit să fugă, în timp 
ce populaţia rămasă în oraş a fost persecutată, jefuită, iar cei 
care se opunea erau ucişi. În concluzie, autorul arăta că „urgia 
muscălească a lăsat aici amintiri dureroase în inimile ţăranilor, 
amintiri care nu se vor şterge nici în secole” (43). 


Retragerea ruşilor din Bucovina a lăsat în urmă o imagine 
deplorabila:populatie terorizată şi sărăcită, case devastate, 
bărbaţi mutilati, preoţi şi negustori jefuiti, femei violate (44). 
Aceste fapte reprobabile ale soldaţilor ruşi erau uneori relatate 
şi de către presa antantofilă. Obiceiul crud al cazacilor de a tăia 
degetele băieţilor de vârstă militară sau impuscarea şi 
spanzurarea fără judecată a localnicilor banuiti a fi spioni 
austrieci sunt fapte prezentate într-un articol din „Universul”, la 

vorbele de groază:Vin cazacii!” (45). 


România trebuie să se vindece de „dragostea ursului, 
înăbuşitoare” 


Ideea centrală susţinută de către presa germanofilă era aceea că 
România se afla în calea ambițiilor ruseşti de a unifica toate 
popoarele slave sub sceptrul său şi, din acest motiv, Rusia nu 
avea niciun interes ca în imediata sa vecinătate să se creeze un 
puternic stat de rasă diferită. Spre exemplu, într-un articol din 
„Seara” se afirma ca sunt inconstienti cei care considerau că 
Rusia, aflată în război cu Austro-Ungaria pentru a duce la duce 
la împlinire proiectul său panslavist, ar îngădui formarea în 
această zonă înconjurată de slavi a unui stat românesc puternic. 
Dimpotrivă, Rusia doreşte ca odată cu distrugerea Austro- 
Ungariei să desființeze şi statul român, ultima piedică în calea 
realizării visului secular. Din acest motiv, în finalul articolului se 
susținea că „ar fi o adevărată crimă contra noastră, o adevărată 
sinucidere naţională dacă am lua o atitudine favorabilă Rusiei în 
împrejurările de astăzi” (46). O eventuală victorie alături de ruşi 
ar fi o catastrofă, întrucât „Rusia victorioasă nu se poate opri în 
loc ci merge spre Miazăzi cu o fatală cutropire cum au mers 
Vandalii şi Hunii, Gotii şi Avarii, precum şi Mongolii [...].” (47) 


Păcatele istorice ale Rusiei faţă de români erau scoase des în 
evidenţă în paginile ziarelor germanofile, în special atitudinea 
Rusiei din 1877-1878. Această atitudine era considerată un 
exemplu edificator în privinţa modului în care înțelegea Rusia 
să se comporte cu un aliat mai mic. Ziarele sugerau faptul că 
printr-o nouă alianţă cu Imperiul Rus s-ar repeta experienţa 
tristă din 1877. Amintirea acelui moment trebuia, conform 
presei germanofile, să vindece România „pentru totdeauna de 
dragostea ursului, înăbuşitoare”, deoarece în urma unei noi 
alianţe cu Rusia „am putea gusta farmecul noutatii unei granite 
la Siret” (48). 


Obiectivul Rusiei ar fi fost „înghiţirea acestei biete Românii 
latine” 

reuşit să-şi îndeplinească scopul decât prin ruperea Basarabiei, 
desele invazii ruseşti au lăsat în urmă pagube materiale enorme 
şi o mare de durere printre populaţia simplă care a avut de 
suferit cel mai mult de pe urma acestor ocupaţii (49). 


Pericolul rusesc pentru ființa românescă a existat întotdeauna, 
indiferent de conducătorul care s-a aflat în fruntea Imperiului 
Rus, după cum se arăta în ziarul ,Steagul”:,De două sute de ani, 
Rusia face aceeaşi politică.[...] Toţi cei care au stat pe tronul 
rusesc, fiecare potrivit temperamentului său, şi după cât le-au 
permis împrejurările, toţi au făcut aceaş politică, atât de 
periculoasă pentru viitorul şi existenţa Statului Român” (50). 
Aflată mereu în calea expansiunii ruseşti, datoria României era 
aceea de a se „opune cu învierşunare primejdiei muscovite, de a 
contribui din toate puterile la înlăturarea ei, de a nu da în nici 
un caz şi cu nici un preţ ajutorul nostru bandei sălbatice 
asupritoare şi cotropitoare care stăpâneşte Rusia”, deoarece 
unul dintre obiectivele Rusiei era „înghiţirea acestei biete 
Românii latine svârlite ca o sfidare în mijlocul oceanului slav” 
(51). Interesul României era de a fi împotriva Rusiei decât aliata 
sa întrucât „Rusia duşmană, Rusia luptând cu armatele ei de 
analfabeți şi de robi conduse de generali betivi, hoţi şi trădători 
e în orice caz mai puţin primejdioasă ca Rusia amică şi aliată, ca 
Rusia care se prezintă ca protectoare pentru a te jefui” (52). 


Historia Home Actualitate — Q — 


lui 1914 


Rusia nu se putea contamina de principiile democratice din 
Franta si Anglia 


Desi nutrea doar sentimente sincere de simpatie pentru Franta, 
poporul român nu se putea alia cu Antanta, şi asta din cauza 
prezenţei Rusiei în această alianţă, care, prin dorinţa sa de 
dominație exclusivă asupra gurilor Dunării, Mării Negre şi a 
Strâmtorilor, ameninţa însăşi existenţa statului român, iar 
francezii trebuiau să înţeleagă, conform unui articol din 
„Minerva”, „teama noastră faţă de statul care ne-a despuiat de 
teritoriu, chiar când a fost aliatul nostru politic şi militar” (53). 
Între România şi Rusia nu exista, conform unui alt articol, nici o 
asemănare din nici un punct de vedere (rasă, organizare social- 
politică), nu există simpatii sau comuniune de interese, legături 
intelectuale sau culturale, nimic nu lega poporul român de 
„Muscalul plin de sânge, întuneric şi alcool, care când nu este 
întemnițat este calau. [...] Deşi nu ne desparte decât un şuvoi de 
apă de Rusia, Românul nu trece Prutul, căci ar fi să treacă în 
imperiul despotismului, în întunecimea profundă, unde 
ignoranta se învecinează cu exaltările misticismului bolnav, in 
sălbăticia unde cnutul reprezintă desciplina socială iar 
spânzurătoarea umanitatea şi solidarismul naţional” (54). 


Alianţa Rusiei cu marile puteri liberale Franţa şi Anglia nu 
contribuia, conform presei germanofile, la îmbunătăţirea 
imaginii Rusiei, aşa cum vroia să sugereze presa antantofilă. 
Printr-un alt articol din „Seara” se încerca demontarea tezei 
antantofile, sustinandu-se că Imperiul Rus nu numai că nu se va 
contamina de principiile democratice existente în aceste state, 
ci, din contră, „Rusia autocrată ştirbeşte, prin însăşi tovărăşia 
ei, cuceririle culturale ale celor două ţări din Apusul Europei”. 
Argumentul pentru această concluzie era că în cadrul Triplei 
Intelegeri, Rusia deţinea rolul principal, deoarece „de puterea ei 
imensă, de marele ei rezervoriu de oameni, Anglia şi Franţa îşi 
leagă speranţa victoriei finale, astfel că oricine îşi poate închipui 
cât de mult va dicta Rusia dacă Tripla Înţelegere ar ieşi 
biruitoare” (55). Deşi invoca faptul că apără valorile morale, 
„Rusia, aliata Franţei şi a Angliei, rămâne aceeaşi chiar când 

război purtat de către un popor civilizat care a contribuit într-o 
măsură însemnată la dezvoltarea culturii europene împotriva 
„celei mai inculte, mai barbare si mai reacționare dintre 
imparatii, împotriva Ruşilor, a căror incultură şi al căror sistem 
de guvernământ constituiesc cel mai mare pericol al civilizaţiei 
omeneşti” (57). 


Propagandă antantofilă: „Caracatiţa germană acaparează cu multiplele sale tentacule 
întreaga Europă” 


Propagandă antantofila:,,Caracatita germană acapareaza cu 
multiplele sale tentacule intreaga Europa” 


„Cei care spanzura nu trebuie să vorbească de spânzurători” 


După intrarea armatei ruseşti în Galiţia, Marele Duce Nicolae a 
adresat un manifest popoarelor asuprite din Imperiul Austro- 
Ungar, anunțând eliberarea acestora de către armata rusească. 
Manifestul a stârnit reacţii virulente şi ironice în paginile 
ziarelor germanofile. Astfel, sub titlul „În numele civilizatiei?”, 
în acelaşi cotidian, „Seara”, se critica dur pretenţia Rusiei de a se 
erija în eliberatoarea popoarelor, afirmându-se faptul că „Un 
stat în care zeci de popoare şi-au înmormântat existenţa 
naţională, un stat care în decursul veacurilor şi-a întins ghearele 

care se găsesc sub subjugarea altor naţiuni”. 


În acelaşi articol se contesta dreptul Rusiei de a vorbi despre 
cruzimea şi barbaria regimului asupritor german, arătându-se 
că un stat precum Rusia, unde „veleitatea de a cugeta este o 
crimă, în care dorinţa de lumină este stigmatizată de loviturile 
knutului, în care curiozitatea de a citi este considerată ca o 
pornire sufletească bolnavă şi indecentă, un Stat în care cei cari 
citesc şi scriu umplu temnitele, sunt dati pradă ciorilor şi trimişi 
în exilul de ghiata al Siberiei, un asemenea stat nu ar trebui sa 
vorbească de incultura şi de barbarie - fiindcă cei care spânzură 
nu trebuie să vorbească de spânzurători” (58). Contraponderea 
dintre barbaria rusească şi civilizaţia germană era astfel o idee 
des promovată în paginile ziarelor care susțineau alăturarea 
României de partea Puterilor Centrale. 


Barbari, hrapareti, inapoiati 


Spre deosebire de presa antantofila, in paginile careia 
trasaturile de caracter ale poporului rus erau idealizate, presa 
germanofilă arăta că „dintre toate popoarele mari aparţinând 
rasei albe, ruşii sunt cei mai inapoiati, mai barbari si mai 
hrapareti si deci, din punct de vedere al utilității mondiale şi al 
civilizaţiei, ei nu justifică cu nimic stăpânirea unei aşa de mari 
întinderi de pământ” (59). Ideea posibilei democratizări a Rusiei 
prin căderea regimului țarist autocrat, idee promovată de 
propaganda rusească, este de asemenea aprig contrazisă în 
paginile ziarelor germanofile. Astfel, ziarul „Steagul” sublinia 
într-un articol că poporul liber rusesc care ar putea înlocui 
Rusia ţaristă „poate fi tot atât, daca nu mai hraparet decât chiar 
monarhia autocratică a ţarului, care, până când se va prăbuşi, ar 
putea, cu cnutul în mâna dreaptă şi cu crucea în mâna stângă, 
să facă din poporul românesc o apă şi un pământ cu adevărații 
ruşi” (60). 

Deşi oficialii ruşi afirmau că armata rusească luptă în război 
pentru aplicarea principiului naționalităților alături de marile 
puteri liberale, Franţa şi Anglia, în cadrul negocierilor cu 
guvernul român, aceştia nu doar că refuzau să retrocedeze 
României Basarabia, dar nu acceptau nici dreptul statului 
român asupra Bucovinei şi a Banatului, lucru ce demonstra 
faptul că „Rusia se tocmeşte, precupeteste, cantareste cu un 
cantar fals dreptatea cauzei noastre, oferă ceva infim şi cere 
ceva extrem de costisitor” (61). 


KKK 
In perioada neutralitatii, dezbaterea de idei purtata in presa 


referitoare la orientarea pe care Romania trebuia s-o adopte fata 
de razboiul care se desfasura la granitele sale era una foarte 

majorităţii opiniei publice, în timp ce presa antantofilă dorea să 
spele imaginea proastă a Rusiei pentru a elimina ultimele 
rezervele existente în societate referitoare la o alianţă cu 
Antanta în scopul eliberării Transilvaniei. Pe de o parte se 
prezenta o Rusie cu o armată puternică, ce lupta pentru 
principiile universal morale, ce înainta cu paşi siguri pe drumul 
democraţiei, iar pe de altă parte era redată o imagine a unei 
Rusii cu un regim autocratic incapabil de reformare, un Imperiu 
lipsit de civilizaţie, ce tindea mereu să cucerească noi teritorii şi 
să anihileze popoarele care i se opun. De asemenea, o parte a 
presei ne prezintă un popor rus nobil, animat de un puternic 
sentiment patriotic, viguros, iar cealaltă parte ne redă imaginea 
unui popor barbar, incult şi cu apucături grosolane... 


NOTE 


1.Pavel Teodor, Între Rusia Tarilor şi Germania Wilhelmiană, 
Editura Presa Universitară Clujeană, Cluj Napoca, 1996, p. 70. 


2.,Adevarul”, anul XXVII, nr. 9866, Sâmbătă, 30 august, 1914. 


3.România Mare. Ardealul-Basarabia, în “Universul”, anul 
XXXIII, nr. 272, Vineri, 2 octombrie, 1915. 


4.Cu Rusia? Cu Germania?, în “Adevărul”, anul XXVII, nr. 9907, 
Joi, 9 octombrie, 1914. 


5.George Diamandy, op. cit., pp. 16-17. 


6.,Dezmembrarea Moldovei”, în „Univerul”, anul XXXIV, nr. 97, 
Joi, 7 aprilie, 1916. 


7.„Despre noi”, în „Seara”, anul IV, nr. 1658, Sâmbătă, 30 august, 
1914. 


8.„Basarabia”, în „Steagul”, anul III, nr. 126, Joi, 19 mai, 1916. 


9.,Mistificare”, în „Steagul”, anul II, nr. 273, Miercuri, 18 
noiembrie, 1915. 


Historia Home Actualitate ia Q — 8 wW 


11.„Idealul national”, în „Steagul”, anul II, nr. 279, Joi, 26 
noiembrie, 1915. 


12.,,Cu cine?”, în „Neamul Românesc”, anul X, nr. 27, 5 iulie, 
1915. 


13.,,Ardealul şi Basarabia”, în „Adevărul”, anul XXVIII, nr. 10054, 
Vineri, 19 iunie, 1915. 


14.,„Românii în Bucovina şi Basarabia”, în „Epoca”, anul XX, nr. 
220, Marţi, 12 august, 1914. 


15.„Spre Basarabia”, în „Seara”, anul IV, nr. 1841, Vineri, 6 
martie, 1915. 


16.,,Pieirea Romaniei:Alianta cu Rusia”, în „Ziua”, anul III, nr. 
509, Vineri, 1 ianuarie, 1916. 


17.,Transilvania şi Basarabia”, în „Seara”, anul IV, nr. 1853, Joi, 
19 martie, 1915. 


18.,Cadou de la învinşi? De ce Ardealul?”, în „Adevărul”, anul 
XXIX, nr. 10391, 14 februarie, 1914. 


19.,,Transilvania şi Basarabia”, în „Seara”, anul IV, nr. 1853, Joi, 
19 martie, 1915. 


20.,Despre noi”, în „Seara”, anul IV, nr. 1658, Sâmbătă, 30 
august, 1914. 


21.,,Actiunea”, anul XIV, nr. 3605, Joi, 9 iulie 1915. 
22.,Actiunea”, anul XV, nr. 3874, 23 februarie, 1916. 


23.,,Sfantul Nicolae”, în „Acţiunea”, anul XIV, nr. 3724, Duminică, 
6 decembrie, 1915. 


24.,,Revolutie paşnică”, în „Universul”, anul XX, nr. 244, Vineri, 4 
septembrie, 1915. 


25.,0 zi istorică în Rusia”, în „Adevărul”, anul XXIX, nr. 10404, 27 
februarie, 1916. 


Historia Home Actualitate 7 — © v 


27.,Cu care grupare va triumfa civilizatia?”, in ,Adevarul”, anul 
XXVII, nr. 9846, 10 august, 1914. 


28.,,Primejdia rusească sau primejdia germană?”, în 
»Dimineata”, anul XI, nr. 3787, Joi, 15 septembrie, 1914. 


29.,,1ntre nemți şi ruşi”, în „Adevărul”, anul XXIX, nr. 10420, 14 
martie, 1916. 


30.,,Universul”, anul XXXIII, nr. 47, 17 februarie, 1915. 
31.„Universul”, anul XXXIII, nr. 14, Joi, 15 ianuarie, 1915. 


32.,Tarul la Reni”, în „Acţiunea”, anul XIV, nr. 3702, Marti, 10 
noiembrie, 1915. 


33.,Adevärul”, anul XXVII, nr. 9856, 20 august, 1914. 


34.,,Rusia învinsă?”, în „Neamul Românesc”, anul X, nr. 32, 5 
iulie, 1915. 


35.„În nici un caz contra Triplei Intelegeri”, în „Adevărul”, anul 
XXVII, nr. 9888, 21 septembrie, 1914. 


36.,,Ce a văzut d. Filipescu în Rusia?”, în ,Adevärul”, anul XXXIX, 
nr. 10426, Duminică, 20 martie, 1914. 


37.„Universul”, anul XXXIV, nr. 97, Joi, 7 aprilie, 1916. 


38.,Comuniunea ruso-română”, în „Adevărul”, anul XXIX, nr. 
10336, 18 decembrie, 1915. 


39.,,Evidenta”, în „Acţiunea”, anul XV, nr. 3759, Vineri, 22 
ianuarie, 1916. 


40.,,Rusii în Bucovina”, în „Seara”, anul IV, nr 1721, Sâmbătă, 1 
noiembrie, 1914. 


41.,Bucovina sub dominație rusă”, în „Ziua”, anul II, nr. 149, 
Sâmbătă, 3 ianuarie, 1915. 


Historia Home Actualitate 7. Q = Q | 9 


43.,Dominatiunea ruşilor la Siret”, în „Ziua”, anul II, nr. 211, 
Sâmbătă, 7 martie, 1915. 


| i 
Cum percepea aristocratia britanică Procesul „Numai o gurita”, o noutate 
societatea românească de la 1914? „Si pentru justiţia română la început de... 

CĂTEVA ASPECTE ALE UNUI RĂZBOIU EROIC 


Războiul ruso-finlandez în presa română Istoricul Maurizio Serra: „A înţelege 
va modul de funcţionare a dictaturii ne... 

[3 Roma, măreţia si declinul său [3 Istorie Modernă Românească 


Unde a fost înmormântat Ovidius, poetul Wall Street-ul Bucureștiului interbelic 
latin exilat la marginea lumii, printre... 


Sabia familiei nobiliare Osztoics, o arma atipică pentru Europa 
Centrală 

Cine a fost Principele Nicolae, ale cărui Ce previziuni și semne numerologice 
resturi pământești sunt repatriate azi? explică ruptura Prințului Harry de 
Familia Regală? 


Schimbarea făcută de Felipe și Letizia pentru sărbătoarea de Paște! Are 
legătură cu Leonor și Sofia 

Ce nativi își implinesc un vis nativi trăiesc o iubire ca-n povești 


Motivul pentru care băiatul lui George Nicolescu nu vine la 
înmormântarea tatălui! Soţia regretatului cântăreţ ne-a spus totul 

